24. ΒΑΣΙΛΙΚΟΝ ΔΙΑΤΑΓΜΑ της 4/23 Νοεμ. 1948 Περί τρόπου ενεργείας εκλογών προς ανάδειξιν συμβούλων Εμπορικών και Βιομηχανικών Επιμελητηρίων. Έχοντες υπ’ όψει το άρθρον 4 του Ν. 184 «περί Εμπορικών και Βιομηχανικών Επιμελητηρίων» ως τούτο αντικατεστάθη υπό του άρθρου 4 του Α.Ν. 1579 προτάσει του Ημετέρου επί της Εθνικής Οικονομίας Υπουργού και μετά σύμφωνον γνώμην του Συμβουλίου Επικρατείας απεφασίσαμεν και διατάσσομεν: Άρθρον 1. Αι εκλογαί προς ανάδειξιν συμβούλων Εμπορικού και Βιομηχανικού Επιμελητηρίου, ενεργούνται εν τω καταστήματι του Επιμελητηρίου κατόπιν προσκλήσεως της κατά το άρθρον 4 παρ. 3 του Α.Ν. 1579 Εκλογικής Επιτροπής δημοσιευομένης προ 10 τουλάχιστον ημερών εις μίαν ημερησίαν Εφημερίδα και εις δύο κατά συνέχειαν ημέρας εκδιδομένην εν τη έδρα του Επιμελητηρίου. Εν τη προσκλήσει αναγράφεται η ημέρα και ώρα ενάρξεως και λήξεως της εκλογής και ο αριθμός των εκλεχθησομένων αντιπροσώπων, υφ’ εκάστης κατηγορίας επαγγελμάτων. Η εκλογή διεξάγεται εντός μιας ημέρας ή δύο το πολύ διαδοχικών ημερών εις περίπτωσιν μεγάλου αριθμού εκλογέων κατά την κρίσιν της εκλογικής Επιτροπής. Άρθρον 10. Επί των κατά την εκλογήν προκυπτόντων ζητημάτων αποφαίνεται ή Εκλογική Επιτροπή. Αι αποφάσεις αύται της Επιτροπής καταχωρούνται εν τω βιβλίω πρακτικών. Άρθρον 11. Ευθύς ως παρέλθει ή ορισθείσα ώρα ο Πρόεδρος της Εκλογικής Επιτροπής κηρύσσει την λήξιν της ψηφοφορίας εφ’ όσον δεν αναμένουν έξωθι της αιθούσης εκλογείς προς ψηφοφορίαν και άρχεται ή διαλογή των ψήφων ως εξής: α)Αι κάλπαι ανοίγονται καθ’ ην σειράν είναι τοποθετημέναι, εκάστης δε κάλπης καταμετρούνται οι εσφραγισμένοι φάκελλοι οι περιέχοντες τα ψηφοδέλτια. β)Εάν εις κάλπην τινά ευρεθώσι πλείονες, φάκελλοι των ψηφοφορησάντων, οι επι πλέον καταστρέφονται χωρίς ν’ αποσφραγισθώσιν. γ)Μετά την καταμέτρησιν και αρίθμησιν των φακέλλων άρχεται η αποσφράγισις αυτών και η διαλογή των ψήφων, ο συνολικός αριθμός των οποίων δι’ ένα έκαστον των υποψηφίων καταγράφεται αριθμητικώς και ολογράφως εν επί τούτω πρωτοκόλλω. δ)Εάν εν ψηφοδελτίω αναγράφονται πλείονες υποψήφιοι των εκλεγησομένων εν τη οικεία κατηγορία επαγγελμάτων διαγράφονται οι τελευταίοι κατά σειράν αναγραφόμενοι εν τω ψηφοδελτίω. ε)Αποπερατουμένης της διαλογής των ψηφοδελτίων δι’ έκαστην κατηγορίαν, ενεργείται ή ανακήρυξις των επιτυχόντων βάσει των αποτελεσμάτων, δια πράξεως της εκλογικής Επιτροπής. στ)Εν περιπτώσει ισοψηφίας μεταξύ δύο ή πλειόνων ενεργείται υπό της Εκλογικής Επιτροπής κλήρωσις. Άρθρον 12. Μετά την ανακήρυξιν των επιτυχόντων τα πρακτικά της εκλογής και λοιπά εκλογικά έγγραφα σφραγιζόμενα εντός σάκκων παραλαμβάνονται υπό του Προέδρου της Εκλογικής Επιτροπής, όστις διαβιβάζει ταύτα ασφαλώς εις τον Πρόεδρον των Πρωτοδικών. Αι κατά του κύρους της εκλογής ενστάσεις υποβάλλονται δια κοινοποιήσεως συμφώνως τω άρθρω 12 του Ν. 184]1914 εντός τριών ημερών εις τον Πρόεδρον των Πρωτοδικών της έδρας του Επιμελητηρίου. Σελ. 58(α) Τεύχος 747-Σελ. 18 Άρθρον 13. Πρόεδρος της Εκλογικής Επιτροπής είναι ο αντιπρόσωπος της Δικαστικής Αρχής. Καθήκοντα γραμματέως της Εκλογικής Επιτροπής εκτελεί εις των υπαλλήλων του Επιμελητηρίου. Άρθρον 14. Αι εισπράξεις εκ των υπό του άρθρου 4 προβλεπομένων γραμματίων περιέρχονται ως έσοδον εις το Ταμείον του Επιμελητηρίου, εις βάρος του οποίου θα καταβάλωνται άπαντα εν γένει τα έξοδα των εκλογών και η αποζημίωσις των μελών και του Γραμματέως της Εκλογικής Επιτροπής, καθορισθησομένη υπό της Διοικούσης Επιτροπής του Επιμελητηρίου. Άρθρον 2. Επί τη βάσει του πρωτοκόλλου των Εμπορικών και Βιομηχανικών επωνυμιών ή κατά νόμον εκλογική Επιτροπή προβαίνει εις την σύνταξιν των εκλογικών καταλόγων του Επιμελητηρίου, αποτελουμένων εξ ειδικών καταλόγων ισαρίθμων προς τας κατηγορίας των επαγγελμάτων εξ ων γενήσεται ή εκλογή συμφώνως τω άρθρω 4 του Α.Ν. 1579. Εις τους εκλογικούς καταλόγους δεν θέλουσι συμπεριληφθή οι μη εκπληρώσαντες τας έναντι του Επιμελητηρίου υποχρεώσεις των συμφώνως τω άρθρω 12 του Ν. 1579. Οι ούτω συνταχθέντες κατάλογοι εκτίθενται επί πέντε ημέρας εν τω Επιμελητηρίω δημοσιευομένης περί τούτου δηλώσεως παρά της Επιτροπής προ τριών τουλάχιστον ημερών δια μιας ημερησίας Εφημερίδος εκδιδομένης εν τη έδρα του Επιμελητηρίου. Εντός πέντε ημερών από της λήξεως της προθεσμίας της εκθέσεως πάντες οι έχοντες αντιρρήσεις κατά του καταλόγου δύνανται να υποβάλωσι ενστάσεις κοινοποιουμένας δια δικαστικού κλητήρος. Περί του δικαιώματος των ενστάσεων γίνεται μνεία εν τη κατά την παρ. 3 δημοσιεύσει. Η εκδίκασις των ενστάσεων γίνεται εντός τριών ημερών υπό της εκλογικής Επιτροπής εν δημοσία συνεδριάσει. Μετά την εκδίκασιν των ενστάσεων συντάσσονται και κυρούνται υπό της Επιτροπής οι οριστικοί κατάλογοι. Άρθρον 3. Η εκλογή γίνεται αυτοπροσώπως και δια μυστικής δια ψηφοδελτίων ψηφοφορίας, απαγορευομένης της δι’ αντιπροσώπου εκλογής, εξαιρέσει της περιπτώσεως των Αν. Εταιριών και Συνεταιρισμών, ων το ενεργόν εκλογικόν δικαίωμα ασκείται δια μεν τας πρώτας υπό του διευθύνοντος συμβούλου και δύο εκ των συμβούλων εκάστης υποδεικνυομένων εγκαίρως υπό των οικείων Διοικητικών Συμβουλίων, δια δε τους δεύτερους υπό του οικείου Προέδρου. Το εκλογικόν δικαιωμάτων υποκαταστημάτων των Αν. Εταιριών ημεδαπών ή αλλοδαπών και των κεντρικών Πρακτορείων ή Υποπρακτορείων Ασφαλιστικών Εταιριών ασκείται υπό του Διευθυντού των υποκαταστημάτων ή πρακτορείων τούτων. Άρθρον 4. Οι επιθυμούντες να διεκδικήσωσι το αξίωμα του Συμβούλου, υποβάλλουσι επτά τουλάχιστον ημέρας προ της ορισθείσης δια την ψηφοφορίαν αίτησιν υποψηφιότητος εις την εκλογικήν Επιτροπήν. Εις την αίτησιν επισυνάπτεται α)γραμμάτιον του Ταμείου του Επιμελητηρίου περί  καταθέσεως παρ’ αυτώ 1)των Επιμελητηρίων ΑθηνώνΠειραιώς και Θεσσαλονίκης δρχ. πεντήκοντα χιλιάδων (50.000) 2)των λοιπών Κεντρικών Επιμελητηρίων δρ. τριάκοντα χιλιάδων (30.000), των δε περιφερειακών Επιμελητηρίων δραχ. είκοσι χιλιάδων (20.000), β)υπεύθυνον δήλωσιν ότι δεν κατεδικάσθησαν επί τινι των αδικημάτων του άρθρ. 5 § 2 του Ν. 184 και ότι δεν διατελούν εις κατάστασιν πτωχεύσεως. Δια του Π.Δ. 95 της 27/28 Φεβρ. 1975 (ΦΕΚ Α΄ 28) τα ως άνω γραμμάτια καθωρίσθησαν εις δραχ. 300 δι’ άπαντα τα Εμπορικά και Βιομηχανικά Επιμελητήρια Κεντρικά και Περιφερειακά ως και τα Επαγγελματικά και Βιοτεχνικά τοιαύτα. Μέχρι της τετάρτης ημέρας προ της ψηφοφορίας η εκλογική Επιτροπή εν συνεδρία ανακηρύττει τους κανονικώς υποβαλόντας αίτησιν υποψηφίους και κεκτημένους τα νόμιμα προσόντα. Η σχετική περί ανακηρύξεως απόφασις της Επιτροπής αναρτάται εις καταφανές σημείον του Επιμελητηρίου, ίνα λάβωσι γνώσιν οι εκλογείς. Εν τη αποφάσει ταύτη αναγράφονται τα ονόματα των υποψηφίων κατά κατηγορίας Επαγγελμάτων, κατ’ ονοματεπώνυμον και Επάγγελμα ως κατά γράμμα υπάρχουσι εγγεγραμμένοι εν τοις εκλογικοίς καταλόγοις. Άρθρον 5. Απαγορεύεται εις τους υποψηφίους εφ’ όσον δεν αποτελούσι μέλη της εκλογικής Επιτροπής να παραμένωσι εν τη αιθούση της εκλογής κατά την τακτοποίησιν των καλπών, την ψηφοφορίαν και την διαλογήν των ψήφων. Άρθρον 6. Την εκλογήν διευθύνει και εποπτεύει η κατά Νόμον Εκλογική Επιτροπή. Εν η περιπτώσει μέλη της Εκλογικής Επιτροπής είναι απόντα, διευθύνωσι την εκλογήν μόνον τα παρόντα μέλη εάν αποτελώσι την πλειοψηφίαν της Επιτροπής. Άρθρον 7. Την πρωΐαν της ημέρας της ψηφοφορίας ο Πρόεδρος του Επιμελητηρίου οφείλει να έχη προπαρασκευασμένην την αίθουσαν της εκλογής. Η Εκλογική Επιτροπή προβαίνει εις την τακτοποίησιν των καλπών ως εξής: Τίθενται επί τραπέζης ή τραπεζών τόσαι κάλπαι, όσαι είναι αι κατηγορίαι των επαγγελμάτων. Εις εκάστην κάλπην θα αναγράφεται ευαναγνώστως ή κατηγορία προς αποφυγήν λαθών. (Αντί για τις σελ. 57-78) Σελ. 57(α) Τεύχος 747-Σελ.17 Εμπορικά και Βιομηχανικά Επιμελητήρια 14.Β.αα.24 Αφ’ ου τακτοποιηθούν ως άνω αι κάλπαι ανοίγονται κατά σειράν και εξετάζονται αν ώσι κεναί και κατόπιν κλείονται και σφραγίζονται. Περί εξετάσεως των καλπών της σφραγίσεως αυτών και περί του ότι ευρέθησαν κεναί συντάσσεται πρακτικόν υπογραφόμενον υπό της Εκλογικής Επιτροπής. Άρθρον 8. Μετά την έναρξιν της ψηφοφορίας ην κηρύσσει ο Πρόεδρος της Εκλογικής Επιτροπής οι εκλογείς προσέρχονται προ της Επιτροπής ταύτης, ήτις αφού πεισθή εκ των προσκομιζομένων στοιχείων περί της ταυτότητος αυτών επιτρέπει την ψηφοφορίαν. Άρθρον 9. Κατά την ψηφοφορίαν κρατείται πρωτόκολλον ιδιαίτερον δι’ εκάστην κατηγορίαν, ηριθμημένον και μονογραφημένον υπό της Εκλογικής Επιτροπής εν τω οποίω εγγράφονται, οι ψηφίζοντος εκλογείς. 